**ÖNKÉNTES MENTOR SZERZŐDÉS**

**Beszállítói mentor tevékenységre**

***(tervezet)***

amely létrejött egyrészről:

a **Magyar Kereskedelmi és Iparkamara**

székhely: 1054 Budapest, Szabadság tér 7.

adószám: 18068265-2-41

képviseli: Dunai Péter főtitkár,

(a továbbiakban: MKIK),

másrészről

cégnév: …

székhely: …

cégjegyzékszám/nyilvántartási szám: …

adószám: …

képviseli: …

(a továbbiakban: Mentor),

(a továbbiakban együttesen: Felek) között az alábbiakban meghatározott feltételek szerint:

1. **Előzmények**

1.1 Az MKIK konzorciumi partnereivel, a Kisvállalkozás-fejlesztési Alapítvánnyal, valamint az Innovációs és Technológiai Minisztériummal közösen a Gazdaságfejlesztési és Innovációs Operatív Program (a továbbiakban: GINOP) keretén belül „*KKV szektor hatékonyságának növelése pénzügyi ismeretek fejlesztése, vállalkozói mentorálás biztosítása révén*” tárgyú kiemelt projekt felhívás keretében a GINOP-1.1.2-VEKOP-17-2018-00001 azonosító számú, Országos Vállalkozói Mentorprogram (a továbbiakban: Mentorprogram) megvalósítására támogatást nyert el.

1.2. A Mentorprogram fő célja a hazai mikro-, kis- és középvállalkozások (a továbbiakban: KKV-k) versenyképességének növelése, stabilitásuk és növekedési hatékonyságuk javítása, amelynek elősegítése érdekében az MKIK a Mentorprogram egyik elemeként szakmai (beszállítóvá válást és külpiacra lépést elősegítő) mentorálást biztosít pályázat útján kiválasztott mentorált KKV-k részére.

1.3. A mentorálási tevékenységre vonatkozó önkéntes mentor szerződés az MKIK és a Mentor közötti együttműködés jogi kereteit rendezi a Polgári Törvénykönyvről szóló 2013. évi V. törvény (a továbbiakban: Ptk.) 6:280. §-a szerinti ingyenes megbízási szerződésnek megfelelő formában.

1. **Fogalom meghatározások**

2.1. ***Kis- és középvállalkozás* *(KKV)*:** a kis- és középvállalkozásokról,

fejlődésük támogatásáról szóló 2004. évi XXXIV. törvény rendelkezései

szerinti vállalkozás.

2.2. ***Mentor*:** a Mentorprogramban való részvételre kiválasztott, a hazai beszállítók számát növelni kívánó és/vagy már beszállítókat alkalmazó, nagy presztízsű, alapvetően termelő-tevékenységet folytató integrátor vállalkozás.

2.3. ***Mentorált*:** a Mentorprogramban való részvételre kiválasztott olyan bejegyzett hazai KKV, amely a vállalkozás működtetése, beszállítói fejlesztése érdekében a program keretében mentor segítségét veszi igénybe és a program keretében megszerzett új tudást és ismereteket átülteti a vállalkozás napi üzletmenetébe.

2.4. ***Mentorálási alkalmak*:** a mentoráltak és a mentorok, illetve a Mentorprogramban közreműködő külső szakértők közötti személyes csoportos találkozók, amelynek során mentorálási folyamat megvalósul.

1. **A szerződés tárgya**

3.1 Jelen jogviszony a Mentorprogram keretében a Mentor és az MKIK között beszállítói mentori tevékenység végzésére jön létre.

1. **Jelen szerződés alapján létrejött jogviszony időtartama**

4.1. A jelen szerződés alapján létrejött jogviszony annak mindkét fél részéről történő aláírásának napjától a Mentorprogram fizikai zárásának napjáig – jelenleg 2020. december hó 31. napjáig - áll fenn a felek között. Amennyiben a Mentorprogram fizikai zárásának időpontja módosul, erről az MKIK írásban tájékoztatja a Mentort.

4.2. A Mentor tudomásul veszi, hogy a Mentorprogram a fizikai zárásának időpontjáig tart, a Mentorprogram fenntartási kötelezettsége a Mentorprogram lezárását követő 5 (öt) évig áll fenn. A beszámolási időszak Mentorprogram lezárását követő 2 (két) évig tart, amely időszak alatt az MKIK-t adatszolgáltatási kötelezettség terheli.

1. **A Felek jogai és kötelezettségei**

5.1. A Mentor kijelenti, hogy a Mentorprogram feltételeit megismerte, azokat elfogadja, vállalja és betartja.

5.2. A Mentor a **beszállítói mentorálást** az MKIK útmutatásainak megfelelően végzi, az alábbiak szerint:

* **Mentoráltak száma:** legfeljebb 4 db.
* **Mentorálás időtartama**: 11 hónap.
* **Mentorálás gyakorisága:** havi 1 alkalom.
* **Mentorálási alkalom időtartama:** 2 x 3 óra
* **Mentorálási alkalmak száma:** 11 db
* **Mentor kötelező részvételével tartandó**

**mentorálási alkalmak száma:** legalább 5 db.

* + - * **Mentorálás módja:** kiscsoportos és csoportos találkozó.
* **Mentorálás helye:** az MKIK részéről a területileg illetékes megyei

kamaránál biztosított helyszín és/vagy

Mentor telephelye.

5.3. Felek a Mentorálás folyamata során, valamint a fenntartási időszak alatt a Mentorprogrammal kapcsolatban felmerülő dokumentációs- és adatszolgáltatási kötelezettségeiknek eleget tesznek.

5.4. A Felek a Mentorálás során egymással szorosan együttműködnek és egymás számára a Mentorálás lebonyolításához szükséges segítséget, támogatást és információt megadják.

5.5. A Mentorálás során a Feleknek esetlegesen tudomására jutott üzleti titkot, know-how-ot a felek megőrzik, azt illetéktelen személyek tudomására nem hozzák.

5.6. A Mentor a Mentorprogramban az alábbiak szerint vesz rész:

*A mentor fő feladatai, elvárások a mentor felé:*

* motiválni és ösztönözni, szakmai tanácsokkal és iránymutatással támogatni a mentorált KKV-k beszállítóvá válási folyamatát, a beszállítói pozíciójuk kialakítását és erősítését,
* aktív részvétel a mentorálási alkalmakon, tapasztalatok, jó és rossz gyakorlatok megosztása a mentoráltakkal a mentorálási alkalmakon (legalább 1 alkalommal),
* részvétel a mentorálandó KKV-ra vonatkozó felmérés (státuszriport) értékelésében és a fejlesztendő területek meghatározásában, a konkrét beszállítói igények alapján (összesen 4 KKV-ra vonatkozóan),
* a mentor beszállítói igényei alapján egynapos (2 x 3 órás), a mentorálandó KKV-k részére szervezett, előre meghatározott témában interaktív foglalkozás megtartása (összesen egy alkalommal a csoportos mentorálási folyamat során, MKIK által megbízott külső tanácsadók bevonása mellett),
* csoportos foglalkozások, céglátogatás megtartása a KKV-k részére a Mentor székhelyén és/vagy telephelyén (összesen két alkalommal a csoportos mentorálási folyamat során),
* a KKV-k által készített kétéves fejlesztési terv áttekintése és jóváhagyása (összesen 4 KKV-ra vonatkozóan),
* aktív közreműködés a Mentorprogramban, annak végéig és
* a Mentorprogram dokumentációs kötelezettségek támogatása, szoros együttműködésben a Mentorprogram megyei koordinátoraival és a kijelölt külső szakértőkkel.

*Kiegészítő feladatok, részvételi lehetőségek:*

* részvétel a mentorálandó KKV-k toborzási és kiválasztási folyamatában,
* részvétel az MKIK által mentorok részére szervezett orientációs megbeszéléseken,
* igény esetén a mentorált KKV-k részére készített e-learning oktatási tananyag véleményezése,
* javaslattétel a KKV-k részére az egyéni tanácsadás témájára vonatkozóan,
* részvétel a mentorok bemutatását célzó országos konferencián, rendezvényen,
* részvétel a székhely/telephely szerinti megyében szervezendő projektnyitó és záró rendezvényen.

5.7. Felek rögzítik, hogy Mentor kifejezetten hozzájárul ahhoz, hogy neve, székhelye, logója és egyéb elérhetőségei a Mentorprogram hirdetési felületein (így különösen, de nem kizárólagosan hirdetési anyagokban, a Mentorprogram honlapján, hírlevelekben stb.), mint a Mentorprogram Mentora megjelenítésre kerüljön.

5.8. Mentor köteles a Mentorprogram keretében végzett tevékenységéhez kapcsolódó minden nem közismert vagy harmadik személyek számára nem könnyen hozzáférhető olyan tényt, tájékoztatást, egyéb adatot és az azokból készült összeállítást titokban tartani, amelynek illetéktelenek által történő megszerzése, hasznosítása, másokkal való közlése vagy nyilvánosságra hozatala MKIK, vagy a mentorált személyek jogos pénzügyi, gazdasági vagy piaci érdekét sértené vagy veszélyeztetné (a továbbiakban: „Bizalmas Információ”). A titoktartási kötelezettség kiterjed Mentor valamennyi tagjára, vezetőjére, alkalmazottjára, illetve egyéb közreműködőjére.

5.9. Felek a Bizalmas Információt a másik fél írásbeli hozzájárulása, vagy a magyar jog vonatkozó, irányadó rendelkezése, kötelezése nélkül harmadik fél tudomására semmilyen formában nem hozzák és csak a szerződés teljesítéséhez szükséges mértékben használják.

A jelen pontban rögzített kötelezettségek nem vonatkoznak a Bizalmas Információkra a következő esetekben:

a) a Bizalmas Információkat az átvevő már a közlés időpontjában ismeri;

b) annak kiadását az átvevőtől törvény vagy egyéb jogszabály, bírósági határozat vagy más hatósági eljárás megköveteli.

5.10. Felek garantálják, hogy a másik Fél, illetve a mentorált személyek azon - természetes személyekkel összefüggő, azokhoz köthető - adatait, illetve információit, amelyeket bármely módon tudomására jutottak, a szerződés teljesítése során csak a szerződésben meghatározott kereteken belül, a teljesítés érdekében használják fel, illetőleg sem a teljesítés idején, sem a teljesítést követően nem bocsátják jogosulatlanul harmadik személy rendelkezésére, továbbá a tudomásukra jutott, személyes jellegű adatokat, információkat mindegyik Fél a jogszabályoknak, valamint belső adatvédelmi dokumentumainak megfelelően kezeli. Kivételt képeznek a jogszabályi felhatalmazás alapján közérdekűnek minősülő adatok. Felek a jelen szerződés aláírásával hozzájárulnak a jogviszony keretében esetlegesen előforduló, valamint hozzájuk, vagy munkatársukhoz köthető személyes adatok szerződésben és a másik Fél adatvédelmi szabályzatában meghatározottak szerinti kezeléséhez, továbbításához, illetőleg bármely, az adatkezelés céljának megfelelő művelet elvégzéséhez.

1. **Díjazás, költségtérítés**

6.1. A Mentor a mentorálást ingyenesen, önkéntesen, ellenszolgáltatás nélkül végzi.

6.2. A Mentor jelen szerződésben vállalt feladatok ellátása kapcsán költségtérítésre nem tart igényt.

1. **A szerződés megszűnése és megszüntetése**

7.1. Jelen szerződés megszűnik:

1. a mentorálási folyamat jelen szerződés 4. pontjában meghatározott időtartamának lejáratával, illetőleg a Mentorálási folyamat eredményes befejezésével.
2. A mentorálási folyamatnak a Mentor által kezdeményezett lezárásával, amennyiben a jelen szerződés bármelyik fél részéről felmondásra kerül.

7.2. A Mentor jogviszony megszüntetésére irányuló, a 15 napos határidőn belüli, írásbeli kezdeményezése a jogviszony *rendes felmondásának* minősül.

7.3. A jogviszony megszüntetésére irányuló írásbeli kezdeményezés másik fél általi elfogadása a jogviszony *közös megegyezéssel* történő megszűnését eredményezi.

7.4. Az MKIK jogosult a Mentor etikátlan, vagy a Mentorprogram működési szabályainak durva megsértése miatt a Mentort a Mentorprogramból kizárni. Kizárás esetén a jelen jogviszony azonnali hatállyal megszűnik az MKIK és a Mentor között (*rendkívüli felmondás*).

7.5. Az MKIK jogosult a jelen jogviszony *rendkívüli, azonnali hatályú* felmondására akkor is, ha a Mentor a jelen szerződésből származó lényeges kötelezettségét vagy a Mentorprogram szabályait szándékosan vagy súlyos gondatlansággal jelentős mértékben megszegi. Szándékos vagy súlyos gondatlanságnak minősül a jelen szerződésben meghatározott kötelezettségek együttes vagy önálló, ismételt és/vagy folytatólagos késedelmes teljesítése, vagy a teljesítés elmaradása.

7.6. A Felek jelen szerződést közös megegyezéssel bármikor megszüntethetik.

7.7. A jogviszony megszűnése esetén a Felek kötelesek a megszűnésről jegyzőkönyvet felvenni, abban a megszűnés körülményeit rögzíteni és a jogviszonyt minden tekintetben lezárni.

1. **Kapcsolattartás**

8.1. Felek megállapodnak, hogy egymás között minden nyilatkozatot és értesítést írásban tesznek meg vagy utólag írásban megerősítenek. Felek rögzítik, hogy az egymás közti kommunikációt elsősorban a Mentorprogram online felületén bonyolítják, de elfogadják a telefonon és/vagy az email útján történő kommunikációt is.

8.2. Felek kötelesek egymást értesíteni minden olyan körülményről, amelyek a jelen szerződés teljesítését veszélyeztetik vagy lehetetlenné teszik, továbbá mindent megtesznek a Mentorprogram sikeres és eredményes megvalósítása érdekében.

8.3 Kapcsolattartó az MKIK részéről:

Név:

Beosztás:

E-mail cím:

Telefon:

8.4 Kapcsolattartó a Mentor részéről:

Név:

Beosztás:

E-mail cím:

Telefon:

1. **Külső kommunikáció, média megjelenés**

9.1. A Mentor – a 8.3. pontban megjelölt kapcsolattartó előzetes értesítését követően - a Mentorprogramban ellátott tevékenységével kapcsolatban bármilyen médiumban önállóan nyilatkozhat, interjút, riportot adhat, figyelembe véve jelen szerződés titoktartásra, személyes és üzleti adatkezelésre vonatkozó részeit.

9.2. A Mentor a Mentorprogram megvalósításhoz kapcsolódó tájékoztatási és nyilvánosságra vonatkozó előírások teljesítéséhez a szükséges közreműködést az MKIK részére megadja. A Mentor az MKIK felkérésére a Mentorprogram tájékoztató jellegű rendezvényein megjelenik, továbbá hozzájárulását adja ahhoz, hogy a Mentorprogram elektronikus és nyomtatott kiadványaiban, és Mentorprogrammal kapcsolatos más médiafelületeken megnevezzék, a logóját megjelentessék.

9.3. A média megjelenésekre a Polgári Törvénykönyvről szóló 2013. évi V. törvény (a továbbiakban: Ptk.) személyiségi jogra irányadó rendelkezései, továbbá a sajtószabadságról és a médiatartalmak alapvető szabályairól szóló 2010. évi CIV. törvény, illetőleg a médiaszolgáltatásokról és a tömegkommunikációról szóló 2010. évi CLXXXV. törvény vonatkozó rendelkezései az irányadók.

1. **Titoktartás és személyes adatok védelme**

10.1. A Mentor hozzájárul ahhoz, hogy a Mentorálás teljesítéséhez feltétlenül szükséges, a Mentor által mentorálásra kijelölt személyre vonatkozó személyes adatokat az MKIK megismerje és kezelje.

10.2. Felek kötelesek a jelen szerződés teljesítése során egymásról, a mentoráltról, illetőleg más harmadik személyről vagy szervezetről tudomásukra jutott minden adatot, tényt, információt, megoldást üzleti titokként kezelni, amelyek kizárólag a másik fél előzetes, írásbeli hozzájárulásával adhatók át kívülálló harmadik személy részére. A titoktartási kötelezettség időben korlátlan, az a szerződés lejárta után is hatályban marad. Az üzleti titok, továbbá a védett ismeret (know how) védelme tekintetében a Felek a 2018. évi LIV. törvény rendelkezéseit tartják magukra nézve irányadónak.

10.3. Felek tudomásul veszik, hogy nem minősül üzleti titoknak az az adat, amelynek megismerését vagy nyilvánosságra hozatalát külön törvény közérdekből elrendeli vagy az ellenőrzésre jogosult magyar vagy európai uniós szerv vizsgálat alá von.

10.4. Felek kötelesek a jelen szerződés teljesítésével kapcsolatban tudomásukra jutott személyes és közérdekű adatokat az információs önrendelkezési jogról és az információszabadságról szóló 2011. évi CXII. törvény és a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló, az Európai Parlament és a Tanács (EU) 2016/679 rendelete (GDPR - General Data Protection Regulation), továbbá az MKIK Adatkezelési és Adatvédelmi Szabályzatának rendelkezéseivel összhangban kezelni.

10.5. A Mentorprogram folyamán és az azt követő fenntartási időszakban az MKIK-t adatszolgáltatási kötelezettség terheli, amelyet a Mentor köteles a vonatkozó adatok megadásával elősegíteni.

1. **Egyéb rendelkezések**

11.1. Felek megállapodnak, hogy valamennyi, a jelen szerződés létrejöttével, érvényességével, hatályosságával, értelmezésével, teljesítésével, megszűnésével, megszegésével, továbbá Felek abból fakadó jogaival és kötelezettségeivel kapcsolatos jogvitájukat igyekeznek elsősorban békés módon, tárgyalásos úton rendezni.

11.2. Amennyiben ez nem vezetne eredményre, Felek a fenti körbe tartozó valamennyi jogvitájuk eldöntésére a Magyar Kereskedelmi és Iparkamara mellett szervezett Állandó Választottbíróság (Budapest) kizárólagos hatáskörét és illetékességét kötik ki. A Választottbíróság a saját Eljárási Szabályzata szerint jár el. A választottbírák száma 3 (három), a választottbírósági eljárás helye Budapest, az eljárás nyelve a magyar.

11.3. A jelen szerződésre a magyar jog, különösen a Ptk. rendelkezései az irányadók.

11.4. Ha a jelen szerződés egy vagy több rendelkezése érvénytelenné válna, úgy e körülmény az érvényes részeket nem érinti. Az érvénytelen részt úgy kell értelmezni, ahogyan az a Felek eredeti akarata szerint érthették, figyelemmel a jogszabályi korlátokra.

11.5. Felek tudomásul veszik, hogy az európai uniós forrásból, valamint az államháztartás alrendszereiből finanszírozott beszerzések és az államháztartás alrendszereinek vagyonát érintő szerződések, illetve a közpénzek felhasználása, a nemzeti vagyonnal való gazdálkodás, annak megóvása, a gazdálkodó szervezetek számára a központi költségvetésből juttatott pénzeszközök felhasználása tekintetében európai uniós és magyar állami szervek ellenőrzési jogosultsággal bírnak.

A Felek jelen szerződést annak elolvasása és értelmezése után, mint akaratukkal mindenben megegyezőt, jóváhagyólag aláírták.

Kelt, <helyiség>, 2019 … hó … napján

|  |  |
| --- | --- |
| Dunai Péter  főtitkár  Magyar Kereskedelmi és Iparkamara | <név>  <beosztás>  <Mentor megnevezése> |